Minnt er á að ef snjóar eru íbúar beðnir um að moka vel frá sorpgeymslum og hálkuverja , það flýtir fyrir sorphirðu . Bláu tunnurnar eru fyrir plast og pappír , gráu fyrir almennt sorp . Opnunartíma Sorpu er að finna á vefsíðu Sorpu , þangað má fara með allar tegundir úrgangs ef þörf krefur . Sorp sem lagt er við hliðina á sorptunnum , sorpkerum eða djúpgámum er ekki hirt af sorphirðunni . Slíkt sorp þarf að fara með á endurvinnslustöðvar Sorpu .